ร้านก๋วยเตี๋ยวเป็ดรสเด็ด ตั้งอยู่ข้างไปรษณีย์บางขุนนนท์ เริ่มขายเวลาประมาณ 16.30 น. จนกว่าจะหมด เค้าทำมาขายไม่เยอะมาก เพราะเน้นคุณภาพ บางวันไม่ถึง 2 ทุ่มก็หมดแล้วค่ะ ทีเด็ดของร้านนี้อยู่ที่น้ำซุปที่หอมอร่อยและกลิ่นเครื่องเทศไม่แรงนะ(เพราะปกติไม่ชอบทานอาหารที่มีกลิ่นเครื่องเทศแรงๆ และไม่ค่อยทานเป็ดเพราะมันจะมีกลิ่นสาปของเป็ดค่อนข้างแรง แต่ร้านนี้ไม่มีกลิ่นสาปเลยเค้าทำได้สะอาดดีมากๆ)

ราคาก๋วยเตี๋ยวชามละ 35 บาท พิเศษ 40 บาท เกาเหลา 50 บาท ให้เยอะมาก และที่ชอบที่สุดก็ตรงเครื่องในเป็ดเค้าแห้งดีไม่มันเลี่ยนแต่อร่อยตับเนื้อนุ่ม กึ๋นก็ไม่เหนียวเลยเคี้ยวอร่อยมากกุบๆ ดี ส่วนเนื้อเป็ดจะเป็นส่วนเนื้อมากกว่ามันหนังบางมากไม่มีกลิ่นสาปในเนื้อเป็ดด้วยค่ะ ชอบร้านนี้เพราะอร่อยและไม่มีกลิ่นสาปให้กวนใจเวลาทานเลยคร้า อร่อยมากค่ะก๋วยเตี๋ยวเป็ดร้านนี้ ถูกใจที่สุด????????